Alèrgi

Alèrgi ya iku lelara kang disebabaké ora cocoging awak karo lingkungan utawa panganan kang dipangan. Kayadéné alèrgi marang panganan saka iwak sagara utawa janganan tartamtu kang ndadèkaké anané rasa gatel-gatel, aboh, muntah-muntah, utawa watuk.Lembaga Penelitian Pengembangan dan Pemberdayaan Lingkungan. 2000. Pemanfaatan Tumbuh-Tumbuhan Alami Untuk Keséhatan dan Pengobatan Alternatif. Jawa Tengah: Jaya Madani Awak nganakaké réaksi luwih-luwih marang lingkungan utawa bahan-bahan kang déning awak kaanggep asing lan mbebayani, kamangka sajatiné ora kanggo wong kang ora asipat atopik. Bahan-bahan kang ndadèkaké hipersensitivitas iku diarani alèrgen. Kang njalari alèrgi ya iku prodhuksi antibodi jinis IgE.Bope, Edward T.; Rakel, Robert E. 2005. Conn's Current Therapy 2005. Philadelphia, PA: W.B. Saunders Company. p. 880. ISBN 0-7216-3864-3.

 Pancegahan 
Supaya ora alèrgi, kudu migatèkaké:
 Jaga karesikan lingkungan, ing jero omah utawa ing njaba omah. Aja seneng numpuk akèh barang kang ana ing sajeroning omah utawa kamar kang bisa ndadèkaké sarang numpuke abluk minangka rangsangan bakalane reaksi alergi. Usahakake aja ngopeni kéwan ing jero omah utawa nyelehake kandhang kéwan ing sakupenge omah.
 Aja nganggo wangen-wangen ruwangan, obat nyamuk. Yèn ing omah akèh lemud, nganggo raket antilemud.
 Nganggoa bantal lan kasur kang digawé saka busa, dudu saka kapuk.
 Ganti sprei seminggu pisan, lan dikumbah nganggo banyu anget.
 Aja nganggo klambi saka bahan wol, anggoa klambi saka bahan katun.
 Konsultasi ing dhokter spesialis alergi.

 Cathetan sikil 

Kategori:Kaséhatan
Kategori:Lelara
Kategori:Imunologi